En mexicansk kvinde med mistanke om svineinfluenza er blevet indlagt på Aalborg Sygehus.

En 34-årig mexicansk kvinde blev onsdag formiddag indlagt med mistanke om svineinfluenza. Kvinden bor i Mexico med sin danske mand og er på ferie i Danmark. Ifølge Aalborg Sygehus har kvinden beskedne sygdomstegn. Der er blevet taget en prøve, som bliver sendt til Statens Seruminstitut. Aalborg Sygehus forventer, at der kommer svar på kvindens prøve torsdag eftermiddag.